title: 2011/649/: Decizia Consiliului din 20 septembrie 2011 de numire a doi membri irlandezi și a unui supleant irlandez în cadrul Comitetului Regiunilor

text:
               6.10.2011

               RO

               Jurnalul Oficial al Uniunii Europene

               L 261/25

         DECIZIA CONSILIULUI
   din 20 septembrie 2011
   de numire a doi membri irlandezi și a unui supleant irlandez în cadrul Comitetului Regiunilor
   (2011/649/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului irlandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor doamnei Michelle MULHERIN și domnului Denis LANDY. Un loc de supleant a devenit vacant ca urmare a încheierii mandatului domnului Terry BRENNAN.

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri

                           —

                           Domnul John SHEAHAN, Member of Limerick County Council;

                           —

                           Domnul Des HURLEY, Member of Carlow Local Authorities (County and Town);

                     și

               (b)

               în calitate de supleant

                           —

                           Doamna Catherine YORE, Member of Meath County Council.

         Articolul 2
   Prezenta decizie intră în vigoare la data adoptării.

      Adoptată la Bruxelles, 20 septembrie 2011.

            Pentru Consiliu

            Președintele

         M. SAWICKI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului din 17 decembrie 1999 privind desemnarea membrilor juriului de către Consiliu în cadrul acțiunii comunitare „Capitala europeană a culturii” (2000/C 9/01)

text:
               16/Volumul 01

               RO

               Jurnalul Ofícial al Uniunii Europene

               60

         32000D0113(01)

               C 009/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 17 decembrie 1999
   privind desemnarea membrilor juriului de către Consiliu în cadrul acțiunii comunitare „Capitala europeană a culturii”
   (2000/C 9/01)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Decizia nr. 1419/1999/CE a Parlamentului European și a Consiliului din 25 mai 1999 de stabilire a unei acțiuni comunitare în favoarea evenimentului „Capitala europeană a culturii” pentru perioada 2005-2019 (1) și, în special, articolul 2 alineatul (2) al acesteia,
   întrucât, în conformitate cu articolul 2 alineatul (2) din Decizia nr. 1419/1999/CE, Comisia reunește în fiecare an un juriu care trebuie să întocmească un raport asupra candidaturii/candidaturilor prezentate în funcție de obiectivele și caracteristicile acțiunii și întrucât juriul este format din înalte personalități independente, în număr de șapte, experte în sectorul cultural, dintre care două sunt desemnate de Consiliu,
   DECIDE:
   Articolul 1
   (1)   În scopul desemnării unui oraș cu titlul de „Capitală europeană a culturii” începând cu anul 2005, cele două state care asigură președinția Consiliului pe durata anului în curs propun fiecare, în primul semestru din fiecare an și pentru prima dată în 2000, o înaltă personalitate care oferă garanții de independență și de experiență necesare pentru a face parte din juriul prevăzut la articolul 2 alineatul (2) din Decizia nr. 1419/1999/CE.
   (2)   În al doilea semestru din fiecare an și pentru prima dată în 2000, Consiliul desemnează, cu majoritate simplă, cele două înalte personalități care, în anul următor, fac parte din juriu.
   (3)   Președinția informează Comisia în legătură cu desemnarea.
   Articolul 2
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 17 decembrie 1999.

            Pentru Consiliu

            Președintele

         K. HEMILÄ

      (1)  JO L 166, 1.7.1999, p. 1.


title: Decizia (UE) 2017/1653 a Parlamentului European din 27 aprilie 2017 privind închiderea conturilor Biroului European de Sprijin pentru Azil pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/197

         DECIZIA (UE) 2017/1653 A PARLAMENTULUI EUROPEAN
   din 27 aprilie 2017
   privind închiderea conturilor Biroului European de Sprijin pentru Azil pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Biroului European de Sprijin pentru Azil pentru exercițiul financiar 2015,

               —

               având în vedere Raportul Curții de Conturi privind conturile anuale ale Biroului European de Sprijin pentru Azil pentru exercițiul financiar 2015, însoțit de răspunsul biroului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a biroului în ceea ce privește execuția bugetară pentru exercițiul financiar 2015 (05873/2017 – C8-0078/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (4), în special articolul 36,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0093/2017),

               1.

               aprobă închiderea conturilor Biroului European de Sprijin pentru Azil pentru exercițiul financiar 2015;

               2.

               încredințează președintelui sarcina de a transmite prezenta decizie directorului executiv al Biroului European de Sprijin pentru Azil, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 66.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 132, 29.5.2010, p. 11.

      (5)  JO L 328, 7.12.2013, p. 42.


               22.7.2016

               RO

               Jurnalul Oficial al Uniunii Europene

               C 266/4

         Decizia Autorității Bancare Europene de confirmare a faptului că evaluările de credit nesolicitate ale anumitor ECAI nu diferă calitativ de evaluările de credit solicitate ale acestora
   (2016/C 266/05)
   CONSILIUL SUPRAVEGHETORILOR AUTORITĂȚII BANCARE EUROPENE,
   având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE (1) a Comisiei („Regulamentul” și, respectiv, „ABE”),
   având în vedere articolul 138 din Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (2) („CRR”),
   întrucât:

               (1)

               Articolul 138 din CRR permite utilizarea evaluărilor de credit nesolicitate ale unei instituții externe de evaluare a creditului („ECAI”) în scopul stabilirii ponderii de risc atribuite activelor și elementelor extrabilanțiere în vederea calculării cerințelor de fonduri proprii sub rezerva confirmării de către ABE a faptului că evaluările de credit nesolicitate ale respectivei ECAI nu diferă, în ceea ce privește calitatea, de evaluările de credit solicitate ale aceleiași ECAI. Conform aceluiași articol, ABE trebuie să refuze sau să revoce respectiva confirmare în special dacă ECAI a utilizat o evaluare de credit nesolicitată pentru a pune presiuni asupra entității evaluate astfel încât aceasta să solicite o evaluare a creditului sau alte servicii.

               (2)

               Conform punctului (98) de la articolul 4 alineatul (1) din Regulamentul CRR, „ECAI” se referă la o agenție de rating de credit care este înregistrată sau certificată în conformitate cu Regulamentul (CE) nr. 1060/2009 al Parlamentului European și a Consiliului (3) („Regulamentul ARC”) sau o bancă centrală care acordă ratinguri de credit exceptate de la aplicarea dispozițiilor Regulamentului ARC. Prin urmare, această decizie ar trebui să acopere ratingurile tuturor ECAI respective, cu excepția celor care, în această etapă, nu atribuie ratinguri nesolicitate. Mai mult, date fiind interconexiunile cu punerea în corespondență a evaluărilor de credit ale unui ECAI în temeiul articolului 136 alineatul (1) din Regulamentul CRR, această decizie ar trebui să acopere ratingurile tuturor ECAI pentru care s-a realizat o punere în corespondență. Decizia ar trebui să cuprindă totodată ECAI care oferă doar ratinguri nesolicitate pentru a se ține cont de cele prevăzute la considerentul 98 din Regulamentul CRR, care se referă la deschiderea pieței pentru alte întreprinderi, concomitent cu menținerea unor procese și cerințe riguroase pentru toate ECAI.

               (3)

               Articolul 4 alineatul (1) din Regulamentul ARC permite utilizarea evaluărilor de credit pentru stabilirea valorilor expunerilor ponderate la risc, conform celor prevăzute la articolul 113 alineatul (1) din Regulamentul CRR, atâta timp cât acestea respectă definiția „ratingului de credit” de la articolul 3 alineatul (1) litera (a) din Regulamentul ARC. Prin urmare, această decizie trebuie să cuprindă doar acele ratinguri de credit nesolicitate care respectă definiția ratingului de credit în baza Regulamentului CRR și ARC.

               (4)

               Conform metodologiei aplicate pentru punerea în corespondență a evaluărilor de credit ale ECAI cu nivelurile de calitate a creditului (4), în evaluarea cuprinsă în această decizie trebuie aplicate criterii și factori atât cantitativi, cât și calitativi. Dat fiind faptul că, în virtutea articolului 11 din Regulamentul ARC, agențiile de rating de credit trebuie să transmită date cu privire la ratingurile lor de credit prin CEREP, un registru central gestionat și supravegheat de ESMA, este adecvat să se utilizeze informațiile disponibile în baza de date CEREP ca unică bază pentru analiza cantitativă, deoarece aceasta asigură tratarea și fiabilitatea comună a informațiilor prelucrate. Cu toate acestea, în cazul acelor ECAI care nu intră sub incidența Regulamentului ARC și care nu transmit date în CEREP, trebuie utilizate date externe cu privire la evaluarea cantitativă a ratingurilor nesolicitate ale respectivelor ECAI. Referitor la datele care fundamentează analiza calitativă, este necesar să se solicite astfel de informații relevante din partea tuturor ECAI relevante avute în vedere în prezenta decizie.

               (5)

               ECAI clasifică ratinguri de credit nesolicitate după definiții diferite. Acest lucru se reflectă în transmiterea de informații de către ECAI la ABE și în baza de date CEREP a ESMA. Ca răspuns la aceste divergențe între practicile ECAI, ESMA a emis un set de „Întrebări și răspunsuri” (5) cu privire la definiția ratingului nesolicitat, prezentându-și opiniile în acest sens, definiție care, din motive de consecvență, trebuie utilizată și în scopul realizării exercițiului de evaluare de la articolul 138 din Regulamentul CRR. Cu toate acestea, deoarece exercițiul de evaluare a început mai devreme, și fiind unul dintre factorii care au determinat emiterea setului de întrebări și răspunsuri, este adecvat să se evalueze ratingurile, în sensul prezentei decizii, ținându-se cont de clasificarea lor, așa cum s-a stabilit de către fiecare ECAI înainte de publicarea setului de întrebări și răspunsuri (mai exact, 16 decembrie 2015), deoarece aceasta ar permite să se aibă în vedere informațiile istorice privind ratingurile nesolicitate și să se utilizeze doar datele cantitative disponibile pentru astfel de ratinguri, furnizate în baza de date CEREP. În plus, prin aceasta s-ar evita o întârziere evidentă a intrării în vigoare a prezentei decizii, mai ales având în vedere impactul setului de întrebări și răspunsuri asupra modului în care ECAI își clasifică ratingurile nesolicitate, asupra politicilor lor și a modului în care sunt utilizate aceste ratinguri de instituții în scopuri de reglementare. Cu toate acestea, pe baza actualizărilor ESMA cu privire la evoluția procesului de adoptare de către ECAI a definiției ratingului nesolicitat, așa cum s-a prevăzut în detaliu în setul de întrebări și răspunsuri, ABE va evalua dacă trebuie luate măsuri suplimentare în contextul prezentei decizii.

               (6)

               Cu privire la evaluarea cantitativă, trebuie efectuate analize selectate pentru fiecare ECAI, în care să fie disponibil un număr suficient de elemente: „distribuția ex-ante”, care vizează analiza distribuțiilor ratingurilor solicitate și nesolicitate; „dinamica ex-ante”, care vizează analiza evoluției în timp a ratingurilor solicitate (nesolicitate) care au fost atribuite anterior pe bază nesolicitată (solicitată); și „analiza ex-post”, care vizează analiza posibilelor diferențe de exactitate între ratingurile solicitate și cele nesolicitate. În funcție de analiza cantitativă de efectuat, ar putea fi adecvat să se identifice subgrupuri omogene de ratinguri de credit pentru a se permite realizarea unei comparații între caracteristicile și conduita relative ale ratingurilor de credit solicitate și cele ale ratingurilor de credit nesolicitate, astfel încât să se evite concluziile determinate de factori externi. În cazurile în care, din cauza insuficienței datelor, se pot efectua doar analize cantitative selectate sau nu se poate efectua o astfel de analiză, este adecvat ca, în acest punct, să se recurgă totuși la criterii calitative în scopul evaluării. În aceste cazuri, orice alte preocupări de natură prudențială privind calitatea ratingurilor nesolicitate se așteaptă să fie diminuate în cursul procesului de punere în corespondență prevăzut la articolul 136 alineatul (1) din CRR, deoarece respectiva punere în corespondență este prevăzută a reflecta posibile aspecte privind calitatea ratingurilor.

               (7)

               Cu privire la analiza calitativă, și pentru a se înțelege dacă ECAI emite ratinguri nesolicitate de aceeași calitate ca și cele solicitate, este adecvat să se aibă în vedere următorul set de criterii și factori: diferențele de politici în ceea ce privește atribuirea și revizuirea ratingurilor solicitate și nesolicitate; diferențele de metodologii de rating pentru ratinguri solicitate și nesolicitate; disponibilitatea datelor pentru ratinguri nesolicitate, inclusiv cele mai frecvente cazuri de restricții de informații ivite în timpul atribuirii ratingurilor nesolicitate, precum și măsurile întreprinse de ECAI în cazul disponibilității limitate a datelor. În plus, trebuie să se aibă în vedere dacă ECAI aplică măsuri pentru evitarea utilizării ratingurilor de credit nesolicitate pentru a pune presiuni asupra entității evaluate pentru ca aceasta să solicite o evaluare a creditului sau alte servicii.

               (8)

               Conform primului alineat de la articolul 138 din Regulamentul CRR, în cazul în care ABE nu a identificat nicio dovadă care să indice existența unei diferențe de calitate între evaluările de credit solicitate și cele nesolicitate ale unei ECAI, sau faptul că ECAI a utilizat o evaluare de credit nesolicitată pentru a pune presiuni asupra entității evaluate astfel încât aceasta să solicite o evaluare a creditului sau alte servicii, nu trebuie să se împiedice utilizarea de către instituții, în acest punct, a evaluărilor de credit nesolicitate ale ECAI respective în scopul calculării capitalului. În urma monitorizării permanente a performanței ratingurilor nesolicitate, trebuie emise decizii suplimentare, după caz.

               (9)

               În cadrul aplicării metodologiei descrise anterior, ABE nu a identificat nicio dovadă care să indice o diferență de calitate între ratingurile solicitate și cele nesolicitate ale respectivelor ECAI sau o presiune exercitată asupra entităților evaluate astfel încât să solicite o evaluare a creditului sau alte servicii. Prin urmare, este adecvat să se confirme faptul că nu există nicio diferență de calitate între evaluările de credit nesolicitate ale ECAI respective și evaluările de credit solicitate ale acestora.

               (10)

               ECAI în cauză au fost informate cu privire la intenția ABE de a adopta prezenta decizie și de a i se acorda ocazia de a-și exprima opiniile cu privire la aceasta,

         DECIDE:
   Articolul 1
   În sensul articolului 138 din Regulamentul (UE) nr. 575/2013, ABE confirmă faptul că nu există nicio diferență de calitate între evaluările de credit nesolicitate ale ECAI prezentate în anexă și evaluările de credit solicitate ale ECAI respective.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Londra, 17 mai 2016.

         Andrea ENRIA

            Președinte

            Pentru Consiliul supraveghetorilor

      (1)  JO L 331, 15.12.2010, p. 12.

      (2)  JO L 176, 27.6.2013, p. 1.

      (3)  Regulamentul (CE) nr. 1060/2009 al Parlamentului European și a Consiliului din 16 septembrie 2009 privind agențiile de rating de credit (JO L 302, 17.11.2009, p. 1).

      (4)  Proiect final de standard tehnic de punere în aplicare privind punerea în corespondență a evaluărilor de credit ale ECAI în temeiul articolului 136 din Regulamentul CRR, disponibil la adresa http://www.eba.europa.eu/regulation-and-policy/external-credit-assessment-institutions-ecai/draft-implementing-technical-standards-on-the-mapping-of-ecais-credit-assessments

      (5)  https://www.esma.europa.eu/file/13634/download?token=05de9eN_.

      ANEXĂ
      Instituțiile externe de evaluare a creditului (ECAI) ale căror evaluări de credit nesolicitate au fost confirmate de ABE ca nefiind diferite calitativ de evaluările de credit solicitate ale acestora în sensul articolului 138 din Regulamentul (UE) nr. 575/2013
      ARC Ratings SA
      Axesor SA
      Banque de France
      BCRA – Credit Rating Agency AD
      Capital Intelligence Ltd
      Cerved Rating Agency SpA
      CRIF SpA
      DBRS Ratings Limited
      Euler Hermes Rating GmbH
      European Rating Agency, a.s.
      EuroRating Sp. z o.o.
      FERI EuroRating Services AG
      Fitch Ratings
      GBB-Rating Gesellschaft fuer Bonitaets-beurteilung GmbH
      ICAP Group SA
      Japan Credit Rating Agency Ltd
      Kroll Bond Rating Agency
      Moody’s Investors Service
      Scope Ratings AG
      Spread Research
      Standard & Poor’s Ratings Services
      The Economist Intelligence Unit Ltd


               5.2.2016

               RO

               Jurnalul Oficial al Uniunii Europene

               C 45/98

         P7_TA(2013)0107
   Cerere de ridicare a imunităţii parlamentare a lui Jürgen Creutzmann
   Decizia Parlamentului European din 16 aprilie 2013 privind cererea de ridicare a imunității lui Jürgen Creutzmann (2013/2016(IMM))
   (2016/C 045/17)

      Parlamentul European,

               —

               având în vedere cererea de ridicare a imunității lui Jürgen Creutzmann, înaintată la 15 ianuarie 2013 de către Ministerul Justiției al Republicii Federale Germania, în legătură cu o cauză aflată pe rolul Parchetului din Frankenthal (Germania), comunicată în ședința plenară din 17 ianuarie 2013,

               —

               în urma audierii lui Jürgen Creutzmann, în conformitate cu articolul 7 alineatul (3) din Regulamentul de procedură,

               —

               având în vedere articolul 9 din Protocolul nr. 9 privind privilegiile și imunitățile Uniunii Europene și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010 și 6 septembrie 2011 (1),

               —

               având în vedere articolul 46 din Constituția Germaniei (Grundgesetz),

               —

               având în vedere articolul 6 alineatul (2) și articolul 7 din Regulamentul său de procedură,

               —

               având în vedere raportul Comisiei pentru afaceri juridice (A7-0107/2013),

               A.

               întrucât procurorul șef din cadrul Parchetului din Frankenthal (Germania) a solicitat ridicarea imunității parlamentare a lui Jürgen Creutzmann, deputat în Parlamentul European, spre a fi cercetat pentru o presupusă infracțiune;

               B.

               întrucât cererea procurorului șef este legată de o procedură având drept obiect infracțiunea de vătămare corporală din culpă, prevăzută la articolul 229 din Codul penal german;

               C.

               întrucât, în conformitate cu articolul 9 din Protocolul privind privilegiile și imunitățile Uniunii Europene, deputații se bucură, pe teritoriul propriului lor stat, de imunitățile acordate membrilor parlamentului lor;

               D.

               întrucât, în conformitate cu articolul 46 alineatul (2) din Constituția Germaniei (Grundgesetz), un deputat nu poate fi tras la răspundere pentru o infracțiune punibilă fără permisiunea parlamentului, dacă nu este surprins în flagrant delict sau în cursul zilei următoare;

               E.

               întrucât, în consecință, pentru continuarea cercetării în cazul lui Jürgen Creutzmann, Parlamentul trebuie să ridice imunitatea parlamentară a acestuia;

               F.

               întrucât articolul 9 din Protocolul privind privilegiile și imunitățile Uniunii Europene și articolul 46 alineatul (2) din Constituția germană nu împiedică ridicarea imunității lui Jürgen Creutzmann;

               G.

               întrucât, în consecință, este recomandabil ca, în cazul de față, imunitatea parlamentară să fie ridicată;

               1.

               hotărăște să ridice imunitatea parlamentară a lui Jürgen Creutzmann;

               2.

               încredințează Președintelui sarcina de a transmite fără întârziere prezenta decizie și raportul comisiei competente autorităților de resort ale Republicii Federale Germania și lui Jürgen Creutzmann.

      (1)  Hotărârea din 12 mai 1964 în cauza 101/63 Wagner/Fohrmann și Krier (Rec. 1964, p. 387), hotărârea din 10 iulie 1986 în cauza 149/85 Wybot/Faure și alții (Rec. 1986, p. 2391), hotărârea din 15 octombrie 2008 în cauza T-345/05 Mote/Parlamentul (Rep. 2008, p. II-2849), hotărârea din 21 octombrie 2008 în cauzele conexate C-200/07 și C-201/07 Marra/De Gregorio și Clemente (Rep. 2008, p. I-7929), hotărârea din 19 martie 2010 în cauza T-42/06 Gollnisch/Parlamentul (Rep. 2010, p. II-1135), hotărârea din 6 septembrie 2011 în cauza C-163/10 Patriciello (Rep. 2011, p. I-7565).


title: Decizia (UE) 2015/2209 a Parlamentului European din 27 octombrie 2015 privind închiderea conturilor întreprinderii comune ARTEMIS pentru exercițiul financiar 2013

text:
               1.12.2015

               RO

               Jurnalul Oficial al Uniunii Europene

               L 314/32

         DECIZIA (UE) 2015/2209 A PARLAMENTULUI EUROPEAN
   din 27 octombrie 2015
   privind închiderea conturilor întreprinderii comune ARTEMIS pentru exercițiul financiar 2013
   PARLAMENTUL EUROPEAN,

               —

               având în vedere conturile anuale finale ale întreprinderii comune ECSEL (fosta întreprindere comună ARTEMIS) pentru exercițiul financiar 2013,

               —

               având în vedere Raportul Curții de Conturi privind conturile anuale ale întreprinderii comune ARTEMIS pentru exercițiul financiar 2013, însoțit de răspunsurile întreprinderii comune (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 17 februarie 2015 privind descărcarea de gestiune a întreprinderii comune în ceea ce privește execuția bugetară pentru exercițiul financiar 2013 (05306/2015 – C8-0049/2015),

               —

               având în vedere Decizia sa din 29 aprilie 2015 (3) de amânare a deciziei de descărcare de gestiune pentru exercițiul financiar 2013, precum și răspunsurile directorului executiv al întreprinderii comune ECSEL (fosta întreprindere comună ARTEMIS),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (4),

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolul 209,

               —

               având în vedere Regulamentul (CE) nr. 74/2008 al Consiliului din 20 decembrie 2007 de înființare a întreprinderii comune ARTEMIS în scopul punerii în aplicare a unei inițiative tehnologice comune privind sistemele informatice integrate (6),

               —

               având în vedere Regulamentul (UE) nr. 561/2014 al Consiliului din 6 mai 2014 privind înființarea întreprinderii comune ECSEL (7), în special articolul 1 alineatul (2) și articolul 12,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (8),

               —

               având în vedere Regulamentul delegat (UE) nr. 110/2014 al Comisiei din 30 septembrie 2013 privind Regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (9),

               —

               având în vedere articolul 94 și anexa V la Regulamentul său de procedură,

               —

               având în vedere al doilea raport al Comisiei pentru control bugetar (A8-0283/2015),

               1.

               aprobă închiderea conturilor întreprinderii comune ARTEMIS pentru exercițiul financiar 2013;

               2.

               încredințează Președintelui sarcina de a transmite prezenta decizie directorului executiv al întreprinderii comune ECSEL, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 452, 16.12.2014, p. 8.

      (2)  JO C 452, 16.12.2014, p. 9.

      (3)  JO L 255, 30.9.2015, p. 416.

      (4)  JO L 248, 16.9.2002, p. 1.

      (5)  JO L 298, 26.10.2012, p. 1.

      (6)  JO L 30, 4.2.2008, p. 52.

      (7)  JO L 169, 7.6.2014, p. 152.

      (8)  JO L 357, 31.12.2002, p. 72.

      (9)  JO L 38, 7.2.2014, p. 2.


title: 2010/249/: Decizia Comisiei din 30 aprilie 2010 privind adoptarea unei decizii de finanțare pentru o acțiune pregătitoare privind punctele de control în 2010

text:
               1.5.2010

               RO

               Jurnalul Oficial al Uniunii Europene

               L 110/32

         DECIZIA COMISIEI
   din 30 aprilie 2010
   privind adoptarea unei decizii de finanțare pentru o acțiune pregătitoare privind punctele de control în 2010
   (2010/249/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1), în special teza introductivă și articolul 49 alineatul (6) litera (b), precum și articolul 75 alineatul (2),
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (2) (denumit în continuare „normele de aplicare”), în special articolul 90,
   întrucât:

               (1)

               Unul dintre domeniile de acțiune identificate de Comunicarea Comisiei către Parlamentul European și Consiliu privind un Plan de acțiune comunitar privind protecția și bunăstarea animalelor 2006-2010 (3) identifică ca domeniu de acțiune modernizarea normelor minime în vigoare referitoare la protecția și bunăstarea animalelor în conformitate cu noi dovezi științifice și analize socioeconomice și asigurarea unei aplicări eficiente a legislației.

               (2)

               Pentru a ameliora condițiile de transport pentru anumite categorii de animale, legislația Uniunii stabilește cerințe privind durata maximă de călătorie după care animalele trebuie să fie descărcate, hrănite, adăpate și lăsate să se odihnească. Astfel de pauze obligatorii în transportul de animale pe distanțe lungi au loc la punctele de control, astfel cum se specifică la articolul 1 alineatul (1) din Regulamentul (CE) nr. 1255/97 al Consiliului din 25 iunie 1997 privind criteriile comunitare prevăzute pentru punctele de control (4).

               (3)

               Creșterea numărului de animale transportate pe șosea pe distanțe lungi a scos în evidență necesitatea îmbunătățirii punctelor de control. Este necesar să se stabilească, prin consultarea părților interesate și prin recurgerea la expertiza lor tehnică, criteriile de calitate pentru punctele de control și strategiile care ar trebui să fie elaborate în cadrul Uniunii.

               (4)

               În plus, punctele de control din anumite locații lipsesc, în timp ce unele puncte de control existente au un nivel de calitate scăzut. Prin urmare, este necesar să se realizeze o acțiune pregătitoare care să includă construirea sau renovarea anumitor puncte de control.

               (5)

               În 2008, Comisia a publicat o cerere de propuneri pentru o acțiune pregătitoare similară, însă niciuna dintre propunerile primite nu a îndeplinit criteriile minime ale cererii de propuneri, din cauza insuficienței informațiilor cu privire la viabilitatea economică a proiectelor, precum și a sursei de cofinanțare.

               (6)

               Decizia 2009/755/CE a Comisiei din 13 octombrie 2009 privind adoptarea unei decizii de finanțare pentru o acțiune pregătitoare privind punctele de control în 2009 (5) a stabilit două faze ale acțiunii pregătitoare pentru 2009: în primul rând, un studiu preliminar printr-o procedură de achiziții publice și un altul prin subvenții.

               (7)

               În 2009, studiul preliminar prevăzut în Decizia 2009/755/CE a fost inițiat pentru culegerea de informații asupra situației actuale a punctelor de control și pentru a defini criteriile de calitate pentru punctele de control de înaltă calitate. Studiul respectiv va stabili, de asemenea, criterii economice pentru a oferi subvenții pentru construirea sau renovarea punctelor de control de înaltă calitate. Rezultatele studiului sunt așteptate în luna mai 2010, iar procedura pentru subvenții prevăzută de Decizia 2009/755/CE va fi inițiată pe baza criteriilor stabilite în studiul respectiv.

               (8)

               Este oportun să se mențină o finanțare din partea Uniunii pentru acțiunea pregătitoare respectivă. Autoritatea bugetară a alocat 2 000 000 EUR din bugetul general al Uniunii Europene pe 2010 pentru o acțiune pregătitoare privind punctele de control.

               (9)

               Prezenta decizie constituie o decizie de finanțare în sensul articolului 75 alineatul (2) din Regulamentul (CE, Euratom) nr. 1605/2002 și al articolului 90 din Regulamentul (CE, Euratom) nr. 2342/2002.

               (10)

               În conformitate cu articolul 83 din Regulamentul (CE, Euratom) nr. 1605/2002, lichidarea, ordonanțarea și plata cheltuielilor trebuie să se efectueze în termenele stabilite în normele de aplicare.

               (11)

               În scopul aplicării prezentei decizii, este necesar să se definească termenul „modificare semnificativă” în sensul articolului 90 alineatul (4) din Regulamentul (CE, Euratom) nr. 2342/2002,

         ADOPTĂ PREZENTA DECIZIE:
   Articolul 1
   Se adoptă acțiunea pregătitoare (denumită în continuare „acțiunea pregătitoare”) prezentată în anexă.
   Articolul 2
   În sensul prezentei decizii se aplică definiția „punctului de control” prevăzută la articolul 1 alineatul (1) din Regulamentul (CE) nr. 1255/97.
   Articolul 3
   Contribuția maximă a Uniunii Europene pentru punerea în aplicare a acțiunii pregătitoare este stabilită la 2 000 000 EUR și urmează a fi finanțată din linia bugetară 17 04 03 03 a bugetului general al Uniunii Europene pentru anul 2010.
   Articolul 4
   (1)   Ordonatorul de credite poate adopta orice modificări la prezenta decizie care nu se consideră semnificative în sensul articolului 90 alineatul (4) din Regulamentul (CE, Euratom) nr. 2342/2002, în conformitate cu principiul bunei gestiuni financiare și al proporționalității.
   (2)   Modificările cumulate ale alocărilor pentru acțiunile care fac obiectul acțiunii pregătitoare care nu depășesc 10 % din contribuția maximă prevăzută la articolul 3 din prezenta decizie nu sunt considerate semnificative în sensul articolului 90 alineatul (4) din Regulamentul (CE, Euratom) nr. 2342/2002, cu condiția ca acestea să nu afecteze semnificativ natura și obiectivul acțiunii pregătitoare.

      Adoptată la Bruxelles, 30 aprilie 2010.

            Pentru Comisie

            Președintele

         José Manuel BARROSO

      (1)  JO L 248, 16.9.2002, p. 1.

      (2)  JO L 357, 31.12.2002, p. 1.

      (3)  COM(2006) 13 final.

      (4)  JO L 174, 2.7.1997, p. 1.

      (5)  JO L 269, 14.10.2009, p. 26.

      ANEXĂ

         ACȚIUNE PREGĂTITOARE PENTRU PUNCTELE DE CONTROL PENTRU 2010

      1.1.   Introducere

      Prezenta acțiune pregătitoare conține o măsură de punere în aplicare pentru anul 2010.
      Pe baza obiectivelor prevăzute în acțiunea pregătitoare, alocarea bugetului se face pentru subvenții pentru construirea sau renovarea punctelor de control (care urmează a fi puse în aplicare în cadrul gestionării centralizate directe) și este stabilită la: 2 000 000 EUR.
      1.2.   Subvenții pentru construirea sau renovarea punctelor de control

      Subvențiile se acordă prin intermediul unui acord scris (denumit în continuare „acord de subvenționare”).
      TEMEI JURIDIC
      Acțiune pregătitoare în sensul articolului 49 alineatul (6) litera (b) din Regulamentul (CE, Euratom) nr. 1605/2002.
      LINIE BUGETARĂ
      17 04 03 03
      PRIORITĂȚILE PENTRU ANUL RESPECTIV, OBIECTIVELE DE ÎNDEPLINIT ȘI REZULTATELE PRECONIZATE
      Creșterea numărului de animale transportate pe șosea pe distanțe lungi a sporit necesitatea îmbunătățirii punctelor de control în care animalele urmează să se odihnească. În interesul sănătății și bunăstării animalelor a fost necesară introducerea unor măsuri specifice pentru a evita stresul animalelor și pentru a preveni răspândirea bolilor infecțioase. Obiectivul acțiunii pregătitoare este acela de a determina o creștere a utilizării punctelor de control și de a promova punctele de control de înaltă calitate. Această acțiune pregătitoare este o continuare a acțiunii pregătitoare anterioare prevăzută de Decizia 2009/755/CE.
      DESCRIEREA ȘI OBIECTIVUL MĂSURII DE PUNERE ÎN APLICARE
      Acțiunea pregătitoare constă în construirea sau renovarea de puncte de control de înaltă calitate în scopul validării unui sistem experimental de certificare a punctelor de control pe baza rezultatelor studiului de fezabilitate lansat în 2009, în temeiul Deciziei 2009/755/CE. Se preconizează că acțiunea pregătitoare va încuraja un sistem de certificare viabil din punct de vedere economic pentru punctele de control de înaltă calitate pentru a ameliora bunăstarea animalelor transportate pe distanțe lungi.
      PUNERE ÎN APLICARE
      Punerea în aplicare se realizează în mod direct de către Direcția Generală Sănătate și Consumatori.
      PLANIFICAREA ȘI NUMĂRUL APROXIMATIV DE CERERI DE PROPUNERI/ATRIBUIRI DIRECTE
      Se publică o singură cerere de propuneri în valoare de 2 000 000 EUR.
      Acțiunea pregătitoare se realizează în termen de 24 de luni de la data semnării acordului de subvenționare.
      Cererea de propuneri se lansează după încheierea studiului privind evaluarea fezabilității menționat în secțiunea 1.2 din Decizia 2009/755/CE prevăzută până la sfârșitul lunii mai 2010.
      RATA MAXIMĂ POSIBILĂ DE COFINANȚARE
      70 %
      CRITERIILE PRINCIPALE DE SELECȚIE ȘI DE ATRIBUIRE

         Criterii de selecție

                  —

                  Capacitatea financiară a solicitantului:

                              —

                              Solicitanții trebuie să demonstreze că au capacitatea financiară necesară pentru a întreprinde acțiunea care urmează să fie finanțată.

                              —

                              Solicitanții trebuie să furnizeze o dovadă a faptului că posedă resursele proprii necesare pentru a completa cofinanțarea Uniunii solicitată și pentru a gestiona fluxurile de numerar necesare pentru gestionarea proiectului. Valoarea subvenției acordate unui beneficiar nu trebuie să depășească valoarea totală a capitalului său propriu și a datoriilor pe termen lung.

                  —

                  Capacitatea tehnico-profesională a solicitantului:

                              —

                              Este necesar ca solicitanții să demonstreze capacitatea tehnică și profesională de a întreprinde acțiunea care urmează să fie cofinanțată. Aceștia trebuie să furnizeze dovezi ale cunoștințelor și experienței lor în domeniul infrastructurii relative la animale și al operațiilor de transport al animalelor. Solicitanții trebuie să furnizeze certificări și descrieri ale proiectelor și activităților desfășurate în cursul ultimilor trei ani înainte de data cererii lor și, în special, ale proiectelor relative la domeniul în cauză (transportul sau creșterea animalelor, construirea infrastructurii pentru animale). Este, de asemenea, necesară furnizarea unui curriculum vitae detaliat pentru fiecare membru al echipei lor și demonstrarea capacității manageriale a directorului și a administratorului de proiect, incluzând studiile efectuate, titlurile și diplomele, experiența profesională, activitatea de cercetare și publicațiile.

                              —

                              Solicitanții trebuie să demonstreze că organizațiile care solicită să participe la acțiune au un interes real pentru obiectivele proiectului și sprijină principiul introducerii unui sistem de certificare pentru punctele de control care urmează să fie pus în aplicare prin intermediul acțiunii în cauză. Aceștia trebuie să furnizeze dovezi privind persoanele de contact și părțile interesate la nivel internațional pe care intenționează să le consulte, în special în ceea ce privește certificarea, și la ale căror resurse intenționează să recurgă în cursul realizării acțiunii pregătitoare.

         Criterii de atribuire

      Se aplică următoarele criterii de atribuire:

                  —

                  Soliditatea abordării (20 %)

                  —

                  Organizarea activității și gradul de angajare al autorităților/organizațiilor competente din statele membre vizate de acțiune (30 %)

                  —

                  Relevanța proiectului la nivelul Uniunii și efectul multiplicator (30 %)

                  —

                  Raportul dintre costurile și eficiența proiectului (20 %).

            FORMA SUBVENȚIEI
      Acord scris


title: 2014/82/UE: Decizia Consiliului din 11 februarie 2014 de numire a unui supleant lituanian în cadrul Comitetului Regiunilor

text:
               14.2.2014

               RO

               Jurnalul Oficial al Uniunii Europene

               L 44/51

      DECIZIA CONSILIULUI

   din 11 februarie 2014
   de numire a unui supleant lituanian în cadrul Comitetului Regiunilor
   (2014/82/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului lituanian,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a unor membri și a unor supleanți în cadrul Comitetului Regiunilor pentru perioada 26 ianuarie 2010-25 ianuarie 2015.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Donatas KAUBRYS,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Vytautas JONUTIS, Member of Plungė District Municipal Council.

         Articolul 2
   Prezenta decizie intră în vigoare la data adoptării.

      Adoptată la Bruxelles, 11 februarie 2014.

            Pentru Consiliu

            Președintele

         E. VENIZELOS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia (UE) 2015/1969 a Consiliului din 22 octombrie 2015 de stabilire a poziției care urmează să fie adoptată în numele Uniunii Europene în cadrul Comitetului pentru achiziții publice cu privire la aderarea Ucrainei la Acordul revizuit privind achizițiile publice

text:
               4.11.2015

               RO

               Jurnalul Oficial al Uniunii Europene

               L 288/14

         DECIZIA (UE) 2015/1969 A CONSILIULUI
   din 22 octombrie 2015
   de stabilire a poziției care urmează să fie adoptată în numele Uniunii Europene în cadrul Comitetului pentru achiziții publice cu privire la aderarea Ucrainei la Acordul revizuit privind achizițiile publice
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               La 13 decembrie 2012, Ucraina a depus o cerere de aderare la Acordul revizuit privind achizițiile publice (denumit în continuare „AAP revizuit”).

               (2)

               Angajamentele Ucrainei privind domeniul de aplicare sunt expuse în oferta sa finală, astfel cum a fost comunicată părților la AAP revizuit la 29 iunie 2015.

               (3)

               Oferta finală a Ucrainei prevede o acoperire amplă a entităților centrale și subcentrale și a altor entități care își desfășoară activitatea în sectorul serviciilor de utilități publice, în domeniul mărfurilor, al serviciilor de construcții și al altor servicii. Prin urmare, oferta finală a Ucrainei este satisfăcătoare și acceptabilă. Condițiile de aderare a Ucrainei, specificate în anexa la prezenta decizie, se vor reflecta în decizia adoptată de Comitetul privind achizițiile publice (denumit în continuare „Comitetul AAP”) privind aderarea Ucrainei.

               (4)

               Se preconizează că aderarea Ucrainei la AAP revizuit va avea o contribuție benefică la deschiderea în continuare a piețelor de achiziții publice la nivel internațional.

               (5)

               Articolul XXII alineatul (2) din AAP revizuit prevede că orice membru al OMC poate adera la AAP revizuit în condiții care urmează a fi convenite între membrul respectiv și părți, astfel de condiții fiind prevăzute într-o decizie a Comitetului AAP.

               (6)

               În consecință, este oportun să se stabilească poziția care urmează să fie adoptată în numele Uniunii în cadrul Comitetului AAP în ceea ce privește aderarea Ucrainei,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul Comitetului privind achizițiile publice este de aprobare a aderării Ucrainei la Acordul revizuit privind achizițiile publice, sub rezerva respectării condițiilor specifice de aderare prevăzute în anexa la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg,22 octombrie 2015.

            Pentru Consiliu

            Președintele

         F. ETGEN

      ANEXĂ
      CONDIȚIILE UE PRIVIND ADERAREA UCRAINEI LA AAP REVIZUIT (1)

      Odată cu aderarea Ucrainei la AAP revizuit, punctul 2 din secțiunea 2 („Autoritățile contractante ale guvernelor centrale ale statelor membre ale UE”) din anexa 1 la apendicele I privind Uniunea Europeană se citește după cum urmează:

                     „2.

                     În cazul mărfurilor, serviciilor, furnizorilor și prestatorilor de servicii din Israel, Muntenegru, Republica Moldova și Ucraina, procedurile de achiziții publice derulate de următoarele autorități contractante ale guvernelor centrale.”

         (1)  Numerotarea listelor părților la AAP revizuit a fost modificată de secretariatul OMC în acord cu părțile la AAP revizuit. Numerotarea utilizată în prezenta anexă corespunde numerotării ultimei copii certificate conform a listelor părților la AAP revizuit, care a fost transmisă de OMC părților la AAP revizuit prin notificare oficială și este disponibilă la adresa http://www.wto.org/english/tratop_e/gproc_e/gp_app_agree_e.htm#revisedGPA. Numerotarea listelor părților la AAP revizuit publicată în JO L 68, 7.3.2014, p. 2 este caducă.


title: Decizia Comitetului european pentru risc sistemic din 31 martie 2017 de modificare a Deciziei CERS/2011/1 de adoptare a Regulamentului de procedură al Comitetului european pentru risc sistemic (CERS/2017/2)

text:
                  21.4.2017

                  RO

                  Jurnalul Oficial al Uniunii Europene

                  C 124/3

            DECIZIA COMITETULUI EUROPEAN PENTRU RISC SISTEMIC
      din 31 martie 2017
      de modificare a Deciziei CERS/2011/1 de adoptare a Regulamentului de procedură al Comitetului european pentru risc sistemic
      (CERS/2017/2)
      (2017/C 124/04)
      CONSILIUL GENERAL AL COMITETULUI EUROPEAN PENTRU RISC SISTEMIC,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (1), în special articolul 6 alineatul (4) și articolul 9 alineatul (5),
      având în vedere Regulamentul (UE) nr. 1096/2010 al Consiliului din 17 noiembrie 2010 privind acordarea unor competențe specifice Băncii Centrale Europene referitoare la funcționarea Comitetului european pentru risc sistemic (2),
      întrucât:

                  (1)

                  La 12 iulie 2016, Consiliul a adoptat Decizia (UE) 2016/1171 (3), care se referă la poziția care urmează să fie adoptată, în numele Uniunii, în cadrul Comitetului mixt al Spațiului Economic European (SEE), cu privire la modificările aduse anexei IX (Servicii financiare) la Acordul privind SEE. La 30 septembrie 2016, Comitetul mixt al SEE a adoptat Decizia nr. 198/2016 a Comitetului mixt al SEE (4) de modificare a statutului și implicării autorităților relevante ale statelor membre ale Asociației Europene a Liberului Schimb (AELS) care participă la SEE în activitatea Comitetului european pentru risc sistemic (CERS). Reprezentanții autorităților relevante din Norvegia, Islanda și Liechtenstein urmează să participe fără drept de vot la activitatea Consiliului general al CERS, precum și la cea a Comitetului consultativ tehnic. Guvernatorii băncilor centrale naționale ale acestor state membre ale AELS și, în ceea ce privește Liechtenstein, un reprezentant la nivel înalt din Ministerul Finanțelor, împreună cu un reprezentant la nivel înalt al autorității naționale de supraveghere competente a fiecăruia dintre aceste state membre ale AELS, precum și un membru al Colegiului Autorității AELS de Supraveghere, ori de câte ori acest lucru este relevant pentru sarcinile sale, urmează să fie membri fără drept de vot ai Consiliului general. Reprezentanții băncilor centrale naționale ale acestor state membre ale AELS și, în ceea ce privește Liechtenstein, un reprezentant din Ministerul Finanțelor, precum și un reprezentant al autorității naționale de supraveghere competente a fiecăruia dintre aceste state membre ale AELS, urmează să participe la reuniuni ale Comitetului consultativ tehnic. Acești reprezentanți ai autorităților relevante ale respectivelor state membre ale AELS nu vor participa la activitățile CERS, atunci când este posibil să se discute situația unor instituții financiare sau state membre individuale din Uniune.

                  (2)

                  Toate instrumentele juridice ale CERS urmează să fie adoptate de Consiliul general și semnate de șeful secretariatului CERS pentru a le certifica conformitatea cu decizia Consiliului general.

                  (3)

                  Prin urmare, Decizia CERS/2011/1 a Comitetului european pentru risc sistemic (5) ar trebui modificată în mod corespunzător,

            ADOPTĂ PREZENTA DECIZIE:
      Articolul 1
      Modificări
      Decizia CERS/2011/1 se modifică după cum urmează:

                  1.

                  Articolul 4 se modifică după cum urmează:

                              (a)

                              alineatul (6) se înlocuiește cu următorul text:
                              „(6)   Președintele CERS, în conformitate cu articolul 9 alineatele (4) și (5) din Regulamentul (UE) nr. 1092/2010, poate invita ad-hoc alte persoane pentru anumite puncte de pe ordinea de zi, la propunerea președintelui sau a altor membri ai Consiliului general, după caz și sub rezerva respectării cerințelor de confidențialitate.”;

                              (b)

                              se adaugă următorul alineat (7):
                              „(7)   În conformitate cu Decizia nr. 198/2016 a Comitetului mixt al SEE (*1), guvernatorii băncilor centrale naționale din Islanda și Norvegia și, în ceea ce privește Liechtenstein, un reprezentant la nivel înalt din Ministerul Finanțelor, împreună cu un reprezentant la nivel înalt al autorității naționale de supraveghere competente a fiecăruia dintre aceste state membre ale Asociației Europene a Liberului Schimb (AELS), participă fără drept de vot la reuniunile Consiliului general. Un membru al Colegiului Autorității AELS de Supraveghere poate participa fără drept de vot la reuniunile Consiliului general, ori de câte ori acest lucru este relevant pentru sarcinile sale.

                                 (*1)  Decizia nr. 198/2016 a Comitetului mixt al SEE din 30 septembrie 2016 de modificare a anexei IX (Servicii financiare) la Acordul privind SEE [2017/275] (JO L 46, 23.2.2017, p. 1).”"

                  2.

                  Articolul 5 se modifică după cum urmează:

                              (a)

                              alineatul (1) se înlocuiește cu următorul text:
                              „(1)   Președintele CERS elaborează o ordine de zi preliminară pentru o reuniune ordinară a Consiliului general și o transmite Comitetului director pentru consultare cu cel puțin opt zile calendaristice înainte de reuniunea Comitetului director, împreună cu documentele conexe. Apoi, președintele transmite ordinea de zi provizorie membrilor Consiliului general, împreună cu documentele conexe, cu cel puțin 10 zile calendaristice înainte de reuniunea Consiliului general. La planificarea activității și pregătirea ordinii de zi a reuniunilor Consiliului general, se ține seama de faptul că membrilor care participă în conformitate cu articolul 4 alineatul (7) li se poate solicita să nu participe la reuniunile Consiliului general, atunci când se discută situația unor instituții financiare sau state membre individuale din Uniune.”;

                              (b)

                              se introduce următorul alineat (2a):
                              „(2a)   După primirea ordinii de zi provizorii, fiecare membru, în termen de trei zile lucrătoare BCE, poate transmite o cerere secretariatului CERS privind discutarea unui punct de pe ordinea de zi fără participarea membrilor care participă în conformitate cu articolul 4 alineatul (7), atunci când se discută situația unor instituții financiare sau state membre individuale din Uniune. Identitatea reprezentantului care formulează cererea rămâne anonimă.”

                  3.

                  La articolul 10, alineatul (2) se înlocuiește cu următorul text:
                  „(2)   Comitetul director analizează în avans punctele de pe ordinea de zi preliminară a unei reuniuni a Consiliului general, împreună cu documentele aferente. Comitetul director asigură pregătirea dosarelor pentru Consiliul general și, după caz, propune opțiuni sau soluții. La planificarea activității și pregătirea ordinii de zi a reuniunilor Consiliului general, se ține seama de faptul că membrilor care participă în conformitate cu articolul 4 alineatul (7) li se poate solicita să nu participe la Consiliul general, atunci când se discută situația unor instituții financiare sau state membre individuale din Uniune. Comitetul director raportează constant Consiliului general cu privire la evoluția activităților CERS.”

                  4.

                  Articolul 13 se modifică după cum urmează:

                              (a)

                              se introduce următorul alineat (2a):
                              „(2a)   La Comitetul consultativ tehnic participă un reprezentant al băncilor centrale naționale din Islanda și Norvegia și, în ceea ce privește Liechtenstein, un reprezentant din Ministerul Finanțelor, împreună cu un reprezentant al autorității naționale de supraveghere competente a fiecărui dintre aceste state membre ale AELS.”;

                              (b)

                              alineatul (7) se înlocuiește cu următorul text:
                              „(7)   Președintele Comitetului consultativ tehnic propune o ordine de zi cu cel puțin 10 zile calendaristice înainte de reuniune, pregătită în conformitate cu articolul 13 alineatul (3) din Regulamentul (UE) nr. 1092/2010 și prezentată pentru aprobare Comitetului consultativ tehnic. Documentele pentru punctele de pe ordinea de zi sunt puse la dispoziția tuturor membrilor Comitetului consultativ tehnic de către secretariatul CERS. La planificarea activității și pregătirea ordinii de zi a reuniunilor Comitetului consultativ tehnic, se ține seama de faptul că reprezentanților care participă în conformitate cu articolul 13 alineatul (2a) li se poate solicita să nu participe la activitățile Comitetului consultativ tehnic, atunci când este posibil să se discute situația unor instituții financiare sau state membre individuale din Uniune. După primirea ordinii de zi, fiecare reprezentant, în termen de trei zile lucrătoare BCE, poate transmite o cerere secretariatului CERS privind discutarea unui punct de pe ordinea de zi fără participarea reprezentanților care participă în conformitate cu articolul 13 alineatul (2a), atunci când se discută situația unor instituții financiare sau state membre individuale din Uniune. Identitatea reprezentantului care formulează cererea rămâne anonimă.”

                  5.

                  Articolul 27 se modifică după cum urmează:

                              (a)

                              alineatul (1) se înlocuiește cu următorul text:
                              „(1)   Instrumentele juridice ale CERS sunt adoptate de Consiliul general și sunt semnate de șeful secretariatului CERS pentru a le certifica conformitatea cu decizia Consiliului general.”;

                              (b)

                              se introduce următorul alineat (1a):
                              „(1a)   Toate instrumentele juridice ale CERS se numerotează consecutiv pentru a facilita identificarea.”;

                              (c)

                              se introduce următorul alineat (1b):
                              „(1b)   Secretariatul CERS ia măsurile necesare pentru a asigura:

                                          (a)

                                          păstrarea în siguranță a originalelor instrumentelor juridice ale CERS;

                                          (b)

                                          notificarea destinatarilor;

                                          (c)

                                          după caz, publicarea în toate limbile oficiale ale Uniunii, în Jurnalul Oficial al Uniunii Europene, a instrumentelor juridice ale CERS a căror publicare a fost decisă în mod expres de Consiliul general.”

            Articolul 2
      Intrarea în vigoare
      Prezenta decizie intră în vigoare la 1 aprilie 2017.

         Adoptată la Frankfurt pe Main, 31 martie 2017.

               Președintele CERS

            Mario DRAGHI

         (1)  JO L 331, 15.12.2010, p. 1.

         (2)  JO L 331, 15.12.2010, p. 162.

         (3)  Decizia (UE) 2016/1171 a Consiliului din 12 iulie 2016 privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la modificările aduse anexei IX (Servicii financiare) la Acordul privind SEE (JO L 193, 19.7.2016, p. 38).

         (4)  Decizia nr. 198/2016 a Comitetului mixt al SEE din 30 septembrie 2016 de modificare a anexei IX (Servicii financiare) la Acordul privind SEE [2017/275] (JO L 46, 23.2.2017, p. 1).

         (5)  Decizia CERS/2011/1 a Comitetului european pentru risc sistemic din 20 ianuarie 2011 de adoptare a Regulamentului de procedură al Comitetului european pentru risc sistemic (JO C 58, 24.2.2011, p. 4).


title: 2010/185/PESC: Decizia Atalanta/2/2010 a Comitetului politic și de securitate din 23 martie 2010 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

text:
               30.3.2010

               RO

               Jurnalul Oficial al Uniunii Europene

               L 83/22

         DECIZIA ATALANTA/2/2010 A COMITETULUI POLITIC ȘI DE SECURITATE
   din 23 martie 2010
   privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)
   (2010/185/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (Atalanta), în special articolul 6,
   întrucât:

               (1)

               În temeiul articolului 6 din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte decizii privind numirea comandantului forței UE.

               (2)

               La 4 decembrie 2009, COPS a adoptat Decizia Atalanta/8/2009 (2) de numire a contraamiralului Giovanni GUMIERO în calitate de comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.

               (3)

               Comandantul operației UE a recomandat numirea contraamiralului de flotilă Jan THÖRNQVIST în calitate de nou comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.

               (4)

               Comitetul militar al UE a sprijinit această recomandare.

               (5)

               În conformitate cu articolul 5 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii Europene care au implicații în materie de apărare,

         ADOPTĂ PREZENTA DECIZIE:
   Articolul 1
   Contraamiralul de flotilă Jan THÖRNQVIST este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.
   Articolul 2
   Prezenta decizie intră în vigoare la 14 aprilie 2010.

      Adoptată la Bruxelles, 23 martie 2010.

            Pentru Comitetul politic și de securitate

            Președintele

         C. FERNÁNDEZ-ARIAS

      (1)  JO L 301, 12.11.2008, p. 33.

      (2)  JO L 327, 12.12.2009, p. 40.


title: Decizia (PESC) 2015/335 a Consiliului din 2 martie 2015 de modificare a Deciziei 2010/231/PESC privind adoptarea de măsuri restrictive împotriva Somaliei

text:
               3.3.2015

               RO

               Jurnalul Oficial al Uniunii Europene

               L 58/77

         DECIZIA (PESC) 2015/335 A CONSILIULUI
   din 2 martie 2015
   de modificare a Deciziei 2010/231/PESC privind adoptarea de măsuri restrictive împotriva Somaliei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 aprilie 2010, Consiliul a adoptat Decizia 2010/231/PESC (1).

               (2)

               La 24 octombrie 2014, Consiliul de Securitate al Organizației Națiunilor Unite (CSONU) a adoptat Rezoluția 2182 (2014) privind situația în Somalia și Eritreea care, printre altele, reafirmă embargoul asupra armelor impus Somaliei.

               (3)

               Rezoluția CSONU 2182 (2014) autorizează statele membre ale ONU să inspecteze în apele teritoriale ale Somaliei și în marea liberă, în largul coastelor Somaliei, navele care se deplasează spre sau dinspre Somalia, atunci când există motive rezonabile de a considera că acestea transportă cărbune, încălcând interdicția asupra cărbunelui, sau arme sau echipamente militare, încălcând embargoul asupra armelor, sau arme sau echipamente militare către persoane sau entități desemnate.

               (4)

               Decizia 2010/231/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   În Decizia 2010/231/PESC se introduce următorul articol:

      „Articolul 4a
      (1)   Statele membre pot, în conformitate cu punctele 15-21 din RCSONU 2182 (2014), să inspecteze în apele teritoriale ale Somaliei și în marea liberă, în largul coastelor Somaliei, care se extinde până la Marea Arabiei și Golful Persic și le include pe acestea, acționând la nivel național sau prin intermediul unor parteneriate navale multinaționale voluntare, precum «Forțele maritime combinate», în cooperare cu Guvernul Federal al Somaliei, navele care se deplasează spre sau dinspre Somalia, despre care au motive rezonabile să creadă că:

                  (i)

                  transportă cărbune dinspre Somalia, încălcând interdicția asupra cărbunelui;

                  (ii)

                  transportă arme sau echipamente militare către Somalia, direct sau indirect, încălcând embargoul asupra armelor impus Somaliei;

                  (iii)

                  transportă arme sau echipamente militare către persoanele sau entitățile desemnate de Comitetul de sancțiuni.

            (2)   Atunci când efectuează o inspecție din categoria celor menționate la alineatul (1), statele membre trebuie să depună eforturi cu bună credință pentru a solicita mai întâi consimțământul statului de pavilion al navei, înainte de inspecții.
      (3)   Statele membre pot, atunci când efectuează o inspecție din categoria celor menționate la alineatul (1), să utilizeze toate măsurile necesare, în funcție de circumstanțe, în deplină conformitate cu dreptul internațional umanitar și cu dreptul internațional al drepturilor omului, după caz, și depunând toate eforturile posibile pentru a evita întârzierea nejustificată sau interferența nejustificată cu exercitarea dreptului de trecere inofensivă sau a libertății de navigație.
      (4)   Statele membre pot, în momentul descoperirii articolelor ale căror livrare, import sau export este interzisă de embargoul asupra armelor impus Somaliei sau de interdicția asupra cărbunelui, să confiște și să elimine astfel articole (de exemplu, prin distrugerea acestora, făcându-le inoperabile sau inutilizabile, să le stocheze sau să le transfere într-un alt stat decât statul de origine sau statul de destinație, pentru a fi eliminate). Statele membre pot colecta probe direct legate de transportul unor astfel de articole în cursul inspecției. Statele membre pot elimina cărbunele confiscat prin revânzare, care este monitorizată de Grupul pentru monitorizarea Somaliei și a Eritreei (SEMG). Eliminarea ar trebui să aibă loc într-un mod care să țină seama de mediul înconjurător. Statele membre pot autoriza navele și echipajul acestora să se îndrepte către un port corespunzător pentru a facilita o astfel de eliminare, cu aprobarea statului portului. Un stat membru care cooperează cu privire la îndepărtarea unor astfel de articole prezintă un raport scris, referitor la măsurile luate pentru eliminarea sau distrugerea acestora, Comitetului de sancțiuni la cel mult 30 de zile de la intrarea unor astfel de articole pe teritoriul lor.
      (5)   Statele membre notifică prompt Comitetului de sancțiuni orice inspecție din categoria celor menționate la alineatul (1), inclusiv prin transmiterea unui raport privind inspecția care să conțină toate detaliile relevante, inclusiv o explicație a motivelor și a rezultatelor inspecției și, acolo unde este posibil, inclusiv pavilionul navei, denumirea navei, numele și datele de identificare ale comandantului navei, ale armatorului, precum și informații privind vânzătorul inițial al mărfii și eforturile depuse pentru a obține consimțământul statului de pavilion al navei.
      (6)   Alineatul (1) nu aduce atingere drepturilor și obligațiilor sau responsabilităților statelor membre în temeiul dreptului internațional, inclusiv drepturilor sau obligațiilor în temeiul Convenției Organizației Națiunilor Unite privind dreptul mării, inclusiv principiului general al jurisdicției exclusive a statului de pavilion asupra navelor sale în marea liberă, cu privire la orice altă situație decât cea menționată la alineatul menționat.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 2 martie 2015.

            Pentru Consiliu

            Președintele

         D. REIZNIECE-OZOLA

      (1)  Decizia 2010/231/PESC a Consiliului din 26 aprilie 2010 privind adoptarea de măsuri restrictive împotriva Somaliei și de abrogare a Poziției comune 2009/138/PESC (JO L 105, 27.4.2010, p. 17).


title: 2009/749/CE: Decizia Consiliului din 9 octombrie 2009 de numire a unui membru lituanian și a unui supleant lituanian în cadrul Comitetului Regiunilor

text:
               13.10.2009

               RO

               Jurnalul Oficial al Uniunii Europene

               L 268/10

      DECIZIA CONSILIULUI

   din 9 octombrie 2009
   de numire a unui membru lituanian și a unui supleant lituanian în cadrul Comitetului Regiunilor
   (2009/749/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului lituanian,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Un post de membru în cadrul Comitetului Regiunilor a devenit vacant ca urmare a încheierii mandatului domnului Vitas MATUZAS. Un post de supleant în cadrul Comitetului Regiunilor a devenit vacant în urma încheierii mandatului domnului Alvydas ŠEDŽIUS,

         DECIDE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2010:

               (a)

               în calitate de membru:

                           —

                           domnul Viktor TROFIMOV, președintele Consiliului de dezvoltare regională Panevėžys;

               (b)

               în calitate de supleant:

                           —

                           doamna Daiva MATONIENĖ, membru al Consiliului municipal Šiauliai.

         Articolul 2
   Prezenta decizie produce efecte de la data adoptării.

      Adoptată la Luxemburg, 9 octombrie 2009.

            Pentru Consiliu

            Președintele

         Å. TORSTENSSON

      (1)  JO L 56, 25.2.2006, p. 75.


title: Decizia Comisiei din 21 iunie 1993 de modificare a Deciziei Grupului de legătură pentru persoanele în vârstă

text:
               05/Volumul 03

               RO

               Jurnalul Ofícial al Uniunii Europene

               61

         31993D0417

               L 187/60

               JURNALUL OFÍCIAL AL UNIUNII EUROPENE

      DECIZIA COMISIEI

   din 21 iunie 1993
   de modificare a Deciziei Grupului de legătură pentru persoanele în vârstă
   (93/417/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   întrucât este necesară adaptarea calității de membru al Grupului pe baza evoluțiilor la nivelul Comunității,
   DECIDE:
   Articolul 1
   Decizia Comisiei 91/544/CEE (1) se modifică astfel:

               1.

               la articolul 3 alineatul (2), „20” se înlocuiește cu „25”;

               2.

               la articolul 4 alineatul (3), se adaugă pe lista organizațiilor membre ale Grupului de legătură „- EPSO - Platforma Europeană a Oganizațiilor Persoanelor în Vârstă: 5 locuri”. Se modifică prin urmare anexa pentru a include EPSO pe lista organizațiilor invitate să propună membri.

         Articolul 2
   Prezenta decizie intră în vigoare la data de 21 iunie 1993.

      Adoptată la Bruxelles, 21 iunie 1993.

            Pentru Comisie,

         Padraig FLYNN

            Membru al Comisiei

      (1)  JO L 296, 26.10.1991, p. 42.


title: 2011/224/UE: Decizia Consiliului din 31 martie 2011 de stabilire a poziției care urmează să fie adoptată de Uniunea Europeană, în cadrul Consiliului Internațional al Cerealelor, în ceea ce privește prelungirea Convenției privind comerțul cu cereale din 1995

text:
               8.4.2011

               RO

               Jurnalul Oficial al Uniunii Europene

               L 94/28

         DECIZIA CONSILIULUI
   din 31 martie 2011
   de stabilire a poziției care urmează să fie adoptată de Uniunea Europeană, în cadrul Consiliului Internațional al Cerealelor, în ceea ce privește prelungirea Convenției privind comerțul cu cereale din 1995
   (2011/224/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),
   având în vedere propunerea Comisiei Europene,
   întrucât:
   Convenția privind comerțul cu cereale din 1995, care a fost încheiată în numele Comunității de către Consiliu prin Decizia 96/88/CE (1), a fost prelungită în mod regulat pe perioade succesive de câte doi ani. Convenția menționată a fost prelungită ultima dată printr-o decizie a Consiliului Internațional al Cerealelor din 8 iunie 2009 și rămâne în vigoare până la 30 iunie 2011. O nouă prelungire este în interesul Uniunii. Prin urmare, Comisia, care reprezintă Uniunea în cadrul Consiliului Internațional al Cerealelor, ar trebui să fie autorizată să voteze în favoarea acestei prelungiri,
   ADOPTĂ PREZENTA DECIZIE:
   Articolul 1
   Poziția pe care trebuie să o adopte Uniunea în cadrul Consiliului Internațional al Cerealelor este de a vota în favoarea prelungirii Convenției privind comerțul cu cereale din 1995, pentru o nouă perioadă de până la doi ani.
   Comisia este autorizată să exprime această poziție în cadrul Consiliului Internațional al Cerealelor.
   Articolul 2
   Prezenta decizie intră în vigoare la data adoptării.

      Adoptată la Bruxelles, 31 martie 2011.

            Pentru Consiliu

            Președintele

         VÖLNER P.

      (1)  JO L 21, 27.1.1996, p. 47.


title: Decizia (UE) 2015/2176 a Consiliului din 23 noiembrie 2015 privind poziția care urmează să fie adoptată, în numele Uniunii Europene, în cadrul Comitetului european pentru elaborarea de standarde privind navigația interioară (CESNI) și în cadrul sesiunii plenare a Comisiei Centrale pentru Navigația pe Rin (CCNR) în ceea ce privește adoptarea unui standard privind cerințele tehnice pentru navele de navigație interioară

text:
               25.11.2015

               RO

               Jurnalul Oficial al Uniunii Europene

               L 307/25

         DECIZIA (UE) 2015/2176 A CONSILIULUI
   din 23 noiembrie 2015
   privind poziția care urmează să fie adoptată, în numele Uniunii Europene, în cadrul Comitetului european pentru elaborarea de standarde privind navigația interioară (CESNI) și în cadrul sesiunii plenare a Comisiei Centrale pentru Navigația pe Rin (CCNR) în ceea ce privește adoptarea unui standard privind cerințele tehnice pentru navele de navigație interioară
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91 alineatul (1) coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acțiunile Uniunii în sectorul navigației interioare ar trebui să aibă scopul de a asigura uniformitatea în ceea ce privește elaborarea cerințelor tehnice pentru navele de navigație interioară care urmează să fie aplicate în Uniune.

               (2)

               Comitetul european pentru elaborarea de standarde privind navigația interioară (CESNI) a fost instituit la 3 iunie 2015 în cadrul Comisiei Centrale pentru Navigația pe Rin (CCNR), cu scopul de a elabora standarde tehnice pentru căile navigabile interioare în diverse domenii, în special în ceea ce privește navele, tehnologia informației și echipajul.

               (3)

               La reuniunea sa din 26 noiembrie 2015, CESNI urmează să adopte un standard privind cerințele tehnice pentru navele de navigație interioară (denumit în continuare „standardul”). Sesiunea plenară a CCNR va modifica cadrul legislativ al acesteia, regulamentele privind inspecția navelor pe Rin (RINR) pentru a face trimitere la standard și pentru a conferi obligativitate standardului în cadrul aplicării Convenției revizuite privind navigația pe Rin.

               (4)

               Standardul stabilește cerințele tehnice uniforme necesare pentru a garanta siguranța navelor de navigație interioară. Acesta include dispoziții privind construcția navelor, echiparea și echipamentele navelor de navigație interioară, dispoziții speciale privind anumite categorii de nave, cum ar fi navele de pasageri, convoaiele împinse și navele portcontainer, dispoziții cu privire la identificarea navei, modele de certificate și de registre, dispoziții tranzitorii, precum și instrucțiuni pentru aplicarea standardului. Directiva 2006/87/CE a Parlamentului European și a Consiliului (1) garantează faptul că certificatele de navigație interioară ale Uniunii sunt eliberate pentru ambarcațiuni care respectă cerințele tehnice pentru navele de navigație interioară stabilite în anexa II la directiva menționată și pentru care a fost stabilită echivalența cu cerințele tehnice prevăzute în aplicarea Convenției revizuite privind navigația pe Rin. De asemenea, la 10 septembrie 2013, Comisia a adoptat o propunere de directivă a Parlamentului European și a Consiliului de stabilire a cerințelor tehnice pentru navele de navigație interioară și de abrogare a Directivei 2006/87/CE, care ia în considerare evoluțiile în domeniu care decurg din activitatea unor organizații internaționale, în special a CCNR, în ceea ce privește aplicarea cerințelor tehnice pentru navele de navigație interioară.

               (5)

               Prin urmare, standardul privind cerințele tehnice pentru navele de navigație interioară care urmează să fie adoptat sub auspiciile CCNR va afecta Directiva 2006/87/CE, precum și evoluția previzibilă a acquis-ului în acest domeniu.

               (6)

               Revizuirea RINR, cu intenția de a facilita o trimitere directă la standard nu a fost finalizată în cadrul CCNR. Cu toate acestea, pentru a lua în considerare standardul chiar și înainte ca o trimitere directă la acesta să poată fi inclusă în RINR, ar trebui să se introducă în RINR dispoziții cu caracter individual, inclusiv dispoziții referitoare la gaz natural lichefiat (GNL).

               (7)

               Uniunea nu este membru al CCNR și nici al CESNI. Prin urmare, este necesar ca Consiliul să autorizeze statele membre să exprime poziția Uniunii în cadrul acestor organisme în ceea ce privește standardul,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii Europene la reuniunea CESNI din 26 noiembrie 2015 este în favoarea adoptării standardului european de stabilire a cerințelor tehnice pentru navele de navigație interioară (ES-TRIN 2015/1).
   (2)   Poziția care urmează să fie adoptată în numele Uniunii Europene la reuniunea plenară a CCNR din 3 decembrie 2015 este în favoarea exclusiv a acelor modificări cu caracter individual ale RINR care se conformează ES-TRIN 2015/1. Acestea includ, în special, adoptarea unor dispoziții referitoare la navele cu propulsie pe bază de referitoare la gaz natural lichefiat.
   Poziția care urmează să fie adoptată în numele Uniunii Europene la o reuniune plenară ulterioară a CCNR este în favoarea modificării RINR în vederea includerii unei trimiteri la ES-TRIN 2015/1 de îndată ce a avut loc necesara revizuire a RINR.
   Articolul 2
   (1)   Poziția Uniunii prevăzută la articolul 1 alineatul (1) se exprimă de către statele membre, acționând împreună în interesul Uniunii.
   (2)   Poziția Uniunii prevăzută la articolul 1 alineatul (2) se exprimă de către statele membre care sunt membre ale CCNR, acționând împreună în interesul Uniunii.
   Articolul 3
   Pot fi acceptate modificări minore ale poziției menționate la articolul 1 fără a fi necesară o decizie suplimentară a Consiliului.
   Articolul 4
   Prezenta decizie intră în vigoare la data adoptării.

      Adoptată la Bruxelles, 23 noiembrie 2015.

            Pentru Consiliu

            Președintele

         C. MEISCH

      (1)  Directiva 2006/87/CE a Parlamentului European și a Consiliului din 12 decembrie 2006 de stabilire a cerințelor tehnice pentru navele de navigație interioară și de abrogare a Directivei 82/714/CEE a Consiliului (JO L 389, 30.12.2006, p. 1).


title: Decizia 2014/673/PESC a Consiliului din 25 septembrie 2014 de modificare a Deciziei 2013/527/PESC de modificare și de prelungire a mandatului Reprezentantului Special al Uniunii Europene pentru Cornul Africii

text:
               26.9.2014

               RO

               Jurnalul Oficial al Uniunii Europene

               L 282/22

         DECIZIA 2014/673/PESC A CONSILIULUI
   din 25 septembrie 2014
   de modificare a Deciziei 2013/527/PESC de modificare și de prelungire a mandatului Reprezentantului Special al Uniunii Europene pentru Cornul Africii
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 8 decembrie 2011, Consiliul a adoptat Decizia 2011/819/PESC (1) de numire a domnului Alexander RONDOS în calitate de Reprezentant Special al Uniunii Europene (RSUE) pentru Cornul Africii.

               (2)

               La 24 octombrie 2013, Consiliul a adoptat Decizia 2013/527/PESC (2) de modificare și de prelungire a mandatului Reprezentantului Special al Uniunii Europene pentru Cornul Africii până la 31 octombrie 2014.

               (3)

               Mandatul RSUE ar trebui să fie prelungit pentru o perioadă suplimentară de patru luni.

               (4)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii, astfel cum sunt prevăzute la articolul 21 din tratat.

               (5)

               Prin urmare, Decizia 2013/527/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2013/527/PESC se modifică după cum urmează:

               1.

               La articolul 1, alineatul (1) se înlocuiește cu următorul text:
               „(1)   Mandatul domnului Alexander RONDOS în calitate de RSUE pentru Cornul Africii se prelungește până la 28 februarie 2015. Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”

               2.

               La articolul 5, alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente mandatului RSUE pentru perioada 1 noiembrie 2013-31 octombrie 2014 este de 2 720 000 EUR.
               Valoarea de referință financiară destinată acoperirii cheltuielilor aferente mandatului RSUE pentru perioada 1 noiembrie 2014-28 februarie 2015 este de 890 000 EUR.”

               3.

               Articolul 13 se înlocuiește cu următorul text:
               „Articolul 13
               Reexaminare
               Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. Până la sfârșitul lunii aprilie 2014, RSUE prezintă Consiliului, ÎR și Comisiei un raport privind progresele înregistrate, iar până la sfârșitul lunii noiembrie 2014, un raport cuprinzător privind executarea mandatului.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 25 septembrie 2014.

            Pentru Consiliu

            Președintele

         F. GUIDI

      (1)  Decizia 2011/819/PESC a Consiliului din 8 decembrie 2011 de numire a Reprezentantului Special al Uniunii Europene pentru Cornul Africii (JO L 327, 9.12.2011, p. 62).

      (2)  Decizia 2013/527/PESC a Consiliului din 24 octombrie 2013 de modificare și de prelungire a mandatului Reprezentantului Special al Uniunii Europene pentru Cornul Africii (JO L 284, 26.10.2013, p. 23).


title: 2014/230/UE: Decizia Consiliului din 14 aprilie 2014 privind încheierea Acordului-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte, cu excepția chestiunilor legate de readmisie

text:
               26.4.2014

               RO

               Jurnalul Oficial al Uniunii Europene

               L 125/44

         DECIZIA CONSILIULUI
   din 14 aprilie 2014
   privind încheierea Acordului-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte, cu excepția chestiunilor legate de readmisie

      (2014/230/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 91, 100, 191 alineatul (4), 207 și 209, coroborate cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia 2014/229/UE a Consiliului (2), Acordul-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte (denumit în continuare „acordul”) a fost semnat la 9 noiembrie 2009, sub rezerva încheierii sale la o dată ulterioară.

               (2)

               Unele dispoziții ale acordului privesc readmisia și, prin urmare, intră în domeniul de aplicare a părții III titlul V din tratat. O decizie separată (3) referitoare la aceste dispoziții, astfel cum sunt prevăzute la articolul 34 alineatul (3) din acord, va fi adoptată în paralel cu prezenta decizie.

               (3)

               Acordul ar trebui aprobat în numele Uniunii,

         ADOPTĂ PREZENTA DECIZIE:
   Articolul 1
   Se aprobă, în numele Uniunii Europene, Acordul-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte (4), cu excepția articolului 34 alineatul (3).
   Articolul 2
   Înaltul Reprezentant al Uniunii pentru afaceri externe și politica de securitate prezidează Comitetul mixt menționat la articolul 41 din acord. Uniunea sau, după caz, Uniunea și statele membre sunt reprezentate în Comitetul mixt în funcție de subiect.
   Articolul 3
   Președintele Consiliului efectuează în numele Uniunii notificarea prevăzută la articolul 48 alineatul (1) din acord (5).
   Articolul 4
   Prezenta decizie intră în vigoare la data adoptării.

      Adoptată la Luxemburg, 14 aprilie 2014.

            Pentru Consiliu

            Președintele

         C. ASHTON

      (1)  Aprobare acordată la 26 februarie 2014 (nepublicată încă în Jurnalul Oficial).

      (2)  Decizia 2014/229/UE a Consiliului din 27 octombrie 2009 privind semnarea unui acord-cadru de parteneriat și de cooperare globală între Comunitatea Europeană și statele sale membre, pe de o parte, și Republica Indonezia, pe de altă parte (a se vedea pagina 16 din prezentul Jurnal Oficial).

      (3)  Decizia 2014/231/UE a Consiliului din 14 aprilie 2014 privind încheierea Acordului-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte, referitor la chestiuni legate de readmisie (a se vedea pagina 46 din prezentul Jurnal Oficial).

      (4)  Textul acordului a fost publicat în JO L 125, 26.4.2014, p. 17 împreună cu decizia de semnare.

      (5)  Data intrării în vigoare a acordului se publică în Jurnalul Oficial al Uniunii Europene de către Secretariatul General al Consiliului.


title: 2009/566/CE: Decizia Comisiei din 27 iulie 2009 de modificare a Deciziei 2008/721/CE în ceea ce privește indemnizațiile plătite membrilor comitetelor științifice și experților în domeniul siguranței consumatorului, al sănătății publice și al mediului [notificată cu numărul C(2009) 5767]

text:
               28.7.2009

               RO

               Jurnalul Oficial al Uniunii Europene

               L 196/61

      DECIZIA COMISIEI

   din 27 iulie 2009
   de modificare a Deciziei 2008/721/CE în ceea ce privește indemnizațiile plătite membrilor comitetelor științifice și experților în domeniul siguranței consumatorului, al sănătății publice și al mediului
   [notificată cu numărul C(2009) 5767]
   (2009/566/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolele 152 și 153,
   întrucât:

               (1)

               Articolul 19 din Decizia 2008/721/CE a Comisiei din 5 septembrie 2008 de instituire a unei structuri consultative compuse din comitete științifice și experți în domeniul siguranței consumatorilor, al sănătății publice și al mediului și de abrogare a Deciziei 2004/210/CE (1) stipulează că membrii comitetelor științifice, consilierii științifici din cadrul corpului de consilieri și experții externi au dreptul la plata unei indemnizații pentru participarea la reuniuni ale comitetelor, ateliere tematice, grupuri de lucru și alte reuniuni și evenimente organizate de Comisie, precum și pentru îndeplinirea funcției de raportor în cazul unei probleme specifice.

               (2)

               Anexa III la Decizia 2008/721/CE stabilește la 300 EUR indemnizația pentru fiecare zi completă de participare, la 150 EUR indemnizația pentru participarea la o reuniune dimineața sau după-amiaza și la 300 EUR indemnizația pentru îndeplinirea funcției de raportor. Ultima sumă poate fi majorată la 600 EUR în cazuri în care acest lucru se justifică pe deplin și sub rezerva disponibilității fondurilor bugetare pentru chestiuni care sunt extrem de solicitante ca volum de muncă.

               (3)

               Anexa respectivă stipulează, de asemenea, că necesitatea de a adapta aceste indemnizații va fi evaluată periodic de către Comisie, ținând seama de indexarea prețurilor, evaluarea indemnizațiilor plătite experților din cadrul altor organisme europene și volumul efectiv de muncă al membrilor, membrilor asociați, altor consilieri științifici și al experților externi. Prima evaluare ar trebui să aibă loc în 2009.

               (4)

               Nivelul actual al indemnizațiilor s-a stabilit în 1997 pentru membrii și experții predecesoarelor comitetelor științifice în cauză și nu a mai fost reevaluat de atunci. Indemnizația zilnică adaptată ținând cont de creșterea prețurilor de consum în perioada 1997-2008 pe baza datelor din indicele prețurilor de consum al Eurostat ar fi de 381,50 EUR. Această valoare ar trebui să fie rotunjită la 385 EUR.

               (5)

               Distincția dintre întâlnirile de o zi completă și cele de o jumătate de zi ar trebui să se elimine pentru a se ține cont de timpul necesar pentru deplasare și transport.

               (6)

               Având în vedere experiența, volumul efectiv de muncă al raportorilor depinde substanțial de complexitatea și durata activităților necesare pentru elaborarea avizului, ținând cont de complexitatea chestiunii, de disponibilitatea și accesibilitatea datelor, de cantitatea de literatură de specialitate care trebuie să fie examinată, de necesitatea colaborării cu alte organisme și de extinderea și complexitatea consultărilor necesare cu părțile interesate și cu publicul. Cele două niveluri actuale ale indemnizației pentru raportori nu reflectă actuala gamă de situații și, prin urmare, ar trebui să se introducă o modulare mai largă a indemnizației pentru raportori,

         DECIDE:
   Articol unic
   Anexa III la Decizia 2008/721/CE se înlocuiește cu textul anexei la prezenta decizie.

      Adoptată la Bruxelles, 27 iulie 2009.

            Pentru Comisie

         Androulla VASSILIOU

            Membru al Comisiei

      (1)  JO L 241, 10.9.2008, p. 21.

      ANEXĂ

            „ANEXA III

               INDEMNIZAȚII

            Membrii comitetelor științifice, consilierii științifici din cadrul corpului de consilieri și experții externi au dreptul la plata unor indemnizații pentru participarea lor la activitățile comitetelor științifice, după cum urmează:
            Pentru participarea la întâlnirile comitetelor, ateliere, grupuri de lucru și alte întâlniri și evenimente organizate de către Comisie:

                        —

                        385 EUR pentru fiecare zi în care a avut loc întâlnirea la care au participat.

                  Pentru îndeplinirea funcției de raportor:

                        —

                        Indemnizația se modulează în funcție de volumul efectiv de muncă legat de complexitatea problemei, extinderea perioadei necesare pentru elaborarea avizului, cantitatea de date și literatură științifică și informații care trebuie colectate și prelucrate și accesibilitatea acestora, precum și de extinderea și complexitatea consultărilor necesare cu părțile interesate și cu publicul și a contactelor cu alte organisme, ținându-se cont de următoarele criterii indicative:

                                    Valoarea

                                    Criterii indicative

                                    385 EUR

                                                —

                                                Problemă simplă și de rutină

                                                —

                                                Aviz bazat pe examinarea unui dosar cu căutare limitată de date și examinare limitată de literatură

                                                —

                                                Fără consultare publică

                                                —

                                                Nu mai mult de 5 luni între prima și ultima întâlnire

                                    770 EUR

                                                —

                                                Problemă complexă

                                                —

                                                Aviz bazat pe căutare și examinare semnificativă de date și literatură

                                                —

                                                Consultare a părților interesate și/sau a publicului cu volum limitat de lucru pentru examinarea feedbackului

                                                —

                                                De la 5 la 9 luni între prima și ultima întâlnire

                                    1 155 EUR

                                                —

                                                Problemă foarte complexă

                                                —

                                                Necesitatea unor căutări și analize foarte extinse a datelor și a literaturii

                                                —

                                                Consultări extinse și complexe cu părțile interesate, cu publicul și cu alte organisme științifice cu necesitatea examinării unui feedback foarte important

                                                —

                                                Peste 9 luni între prima și ultima întâlnire

                        —

                        În fiecare caz specific, pe baza criteriilor menționate mai sus, Comisia indică în cererea de aviz care dintre valorile indemnizației raportorului se aplică. Comisia poate modifica alegerea valorii aplicabile în timpul lucrărilor pregătitoare pentru avizul solicitat dacă această modificare se justifică prin schimbări neprevăzute legate de criteriile relevante.

                        —

                        Comisia va evalua periodic necesitatea de a adapta aceste indemnizații ținând seama de indexarea prețurilor, evaluarea indemnizațiilor plătite experților din cadrul altor organisme europene și volumul efectiv de muncă al membrilor, membrilor asociați, altor consilieri științifici și al experților externi.”